ભારતની ક્રિકેટ ટીમ જોડે ચેપલના તબક્કા દરમિયાન ગાંગુલીએ કેપ્ટનપદ ગુમાવ્યું હતું અને થોડા સમય માટે તે ટીમની બહાર પણ રહ્યો હતો. ગાંગુલીએ વધુમાં કહ્યું હતું કે ૨૦૦૮માં પોતે નિવૃત્તિ જાહેર કરવાના થોડા મહિના પૂર્વે ઈરાની કપની મેચ માટે રેસ્ટ ઑફ ઈન્ડિયાની ટીમમાંથી પોતાને બાકાત રાખવાથી તે ગુસ્સે ભરાયો અને નિરાશ બન્યો હતો અને ટીમના કેપ્ટન અનિલ કુંબલેને ફોન કરી તેની બાકાતી માટેનું સીધું કારણ પૂછયું હતું. ગાંગુલી વધુમાં લખે છે કે સદ્ગૃહસ્થ સમાનના કુંબલેએ ત્યારે જણાવ્યું હતું કે દિલીપ વેંગસરકરની આગેવાની હેઠળની પસંદગી સમિતિએ ખેલાડીઓની પસંદગી બાબતમાં તેને પૂછયું ન હતું. સહ લેખક તરીકે ગૌતમ ભટ્ટાચાર્યા જોડેના આ પુસ્તકનું જગરનોટ્‌સ બુક્સ દ્વારા પ્રકાશન કરવામાં આવનાર છે.